– En vekter har hatt problemer med en ungdomsgjeng på Sletten. Han skal ha blitt angrepet av dem, men så har de stukket av med Bybanen, sier lederen for Hordaland-politiets operasjonssentral, Ole Jacob Malmo, til BA.

Politiet leter etter dem langs traseen mot sentrum, etter at de fikk meldingen i 1700-tiden tirsdag.

– Ungdommene er i 20-årene. Vi har også fått tips om et navn. Mer kan jeg foreløpig ikke si, opplyser Malmo.

Etter det BA forstår skal det stå bra til med vekteren.

– Vi har ikke vært i kontakt med noen av de mistenkte i saken. Det vil nok bli tatt tak i onsdag, med innhenting av vitneforklaring og så videre, sier operasjonsleder Inger Myrtvedt til BA klokken 0100 natt til onsdag.